L 12/2
MT
Il-Ġurnal Uffiċjali tal-Unjoni Ewropea
19.1.2022
(5)
Il-kundizzjonijiet u l-limiti tal-użu tal-proċess enoloġiku tal-arjazzjoni jew tal-ossiġenazzjoni fl-entrata f’linja 1 tatTabella 1 tal-Parti A tal-Anness I tar-Regolament Delegat (UE) 2019/934 attwalment awtorizzati huma restrittivi wisq peress li dawn jippermettu biss l-użu ta’ ossiġenu gassuż.
Minflok, jenħtieġ li dawn jirreferu għall-fajls rilevanti tal-OIV 2.1.1 u 3.5.5 li jippermettu l-użu kemm tal-ossiġenu kif ukoll tal-arja.
(6)
Għal raġunijiet ta’ kompletezza, il-kundizzjonijiet u l-limiti tal-użu tal-proċess enoloġiku tat-tisħin fl-entrata f’linja 2 tat-Tabella 1 tal-Parti A tal-Anness I tar-Regolament Delegat (UE) 2019/934 jenħtieġ li jirreferu għall-fajls addizzjonali tal-OIV li jirrigwardaw it-tisħin, jiġifieri l-fajls 2.3.6, 2.3.9, 3.5.4 u 3.5.10.
(7)
Għalkemm huwa aċċettat mill-OIV, it-tkessiħ bħalissa mhuwiex inkluż fit-Tabella 1 tal-Parti A tal-Anness I tarRegolament Delegat (UE) 2019/934.
Minħabba l-importanza tiegħu fil-vinifikazzjoni, huwa xieraq li jiġi awtorizzat l-użu tiegħu, soġġett għal ċerti kundizzjonijiet, u li tiżdied entrata f’linja ġdida f’dik it-Tabella.
(8)
Biex tittejjeb iċ-ċarezza, huwa xieraq li jiġi speċifikat liema aġenti filtranti inerti huma awtorizzati fl-entrata f’linja 3 tat-Tabella 1 tal-Parti A tal-Anness I tar-Regolament Delegat (UE) 2019/934 billi ssir referenza għall-fajls rilevanti tal-OIV, jiġifieri l-fajls 2.1.11, 2.1.11.1, 3.2.2 u 3.2.2.1.
(9)
Fl-entrata f’linja 5 tat-Tabella 1 tal-Parti A tal-Anness I tar-Regolament Delegat (UE) 2019/934, għal raġunijiet ta’ konsistenza, l-informazzjoni dwar il-kategoriji tal-prodotti tal-inbid li fil-produzzjoni tagħhom tista’ tintuża l-eliminazzjoni tad-diossidu tal-kubrit permezz ta’ proċessi fiżiċi jenħtieġ li titħassar mill-kolonna 2 u tiddaħħal filkolonna 3 ġdida ta’ dik it-Tabella.
(10)
L-Artikolu 29 tar-Regolament Delegat tal-Kummissjoni (UE) 2018/273 (3) jipprevedi li għadd ta’ trattamenti għandhom jiġu rreġistrati fir-reġistru msemmi fl-Artikolu 147(2) tar-Regolament (UE) Nru 1308/2013.
Dak ir-rekwiżit jissemma f’xi entrati rilevanti, iżda mhux f’kull entrata f’linja tat-Tabella 1 tal-Parti A tal-Anness I tarRegolament Delegat (UE) 2019/934 kif ukoll f’xi Appendiċijiet tal-Anness I ta’ dak ir-Regolament.
Biex tittejjeb il-konsistenza fir-Regolament Delegat (UE) 2019/934, jenħtieġ li dan ir-rekwiżit jissemma fl-entrati f’linja rilevanti kollha tat-Tabella 1 billi jiżdied meta jkun nieqes u billi jiġi ttrasferit, meta jkun xieraq, mill-Appendiċijiet talAnness I. Dan jikkonċerna l-kolonna 2 tal-entrati f’linja 6, 10, 11, 12, 16, 17 u 18 tat-Tabella 1 u l-Appendiċijiet 5, 7, 8 u 10 tal-Anness I.
(11)
Il-punti 1(b) u (c) tat-Taqsima B tal-Parti I tal-Anness VIII tar-Regolament (UE) Nru 1308/2013 jirreferu għallpossibbiltà li l-qawwa alkoħolika naturali tal-most tal-għeneb u tal-inbid rispettivament tiżdied permezz ta’ konċentrazzjoni parzjali.
Dan il-proċess enoloġiku bħalissa mhuwiex inkluż fit-Tabella 1 tal-Parti A tal-Anness I tarRegolament Delegat (UE) 2019/934.
Għalhekk, huwa xieraq li dan jiġi awtorizzat u li tiżdied entrata f’linja ġdida f’dik it-Tabella.
(12)
Ir-riżoluzzjoni OIV-OENO 594 A-2019 stabbiliet prattika enoloġika ġdida, jiġifieri t-tnaqqis ta’ mikroorganiżmi indiġeni fl-għeneb u l-most permezz ta’ proċess ta’ pressjoni għolja mhux kontinwa.
Għalhekk, jenħtieġ li tiddaħħal entrata f’linja ġdida fit-Tabella 1 tal-Parti A tal-Anness I tar-Regolament Delegat (UE) 2019/934.
(13)
Ir-riżoluzzjoni OIV-OENO 594B-2020 stabbiliet prattika enoloġika ġdida, jiġifieri t-trattament tal-most permezz ta’ proċessi ta’ pressjoni għolja kontinwa biex jiġu eliminati l-mikroorganiżmi selvaġġi.
Għalhekk, jenħtieġ li tiddaħħal entrata f’linja ġdida fit-Tabella 1 tal-Parti A tal-Anness I tar-Regolament Delegat (UE) 2019/934.
(14)
Ir-riżoluzzjoni OIV-OENO 616-2019 stabbiliet prattika enoloġika ġdida, jiġifieri t-trattament tal-għeneb mgħaffeġ bl-ultrasound biex tiġi promossa l-estrazzjoni tal-komposti tagħhom.
Għalhekk, jenħtieġ li tiddaħħal entrata f’linja ġdida fit-Tabella 1 tal-Parti A tal-Anness I tar-Regolament Delegat (UE) 2019/934.
(3) Ir-Regolament Delegat tal-Kummissjoni (UE) 2018/273 tal-11 ta’ Diċembru 2017 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fejn jidħlu l-iskema tal-awtorizzazzjonijiet għat-taħwil tad-dwieli, ir-reġistru tal-vinji, id-dokumenti ta’ akkumpanjament u ċ-ċertifikazzjoni, ir-reġistru tad-dħul u l-ħruġ, id-dikjarazzjonijiet obbligatorji, in-notifiki u l-pubblikazzjoni talinformazzjoni notifikata, u li jissupplimenta r-Regolament (UE) Nru 1306/2013 tal-Parlament Ewropew u tal-Kunsill dwar il-kontrolli u penali rilevanti, li jemenda r-Regolamenti tal-Kummissjoni (KE) Nru 555/2008, (KE) Nru 606/2009 u (KE) Nru 607/2009 u li jħassar ir-Regolament tal-Kummissjoni (KE) Nru 436/2009 kif ukoll ir-Regolament ta’ Delega tal-Kummissjoni (UE) 2015/560 (ĠU L 58, 28.2.2018, p. 1).